open-index/open-wikipedia-markdown huggingface dataset:
Idun

:*For den norrøne gudinnen, se [[Idunn]]*

**Idun** og **Idunn** er kvinnenavn med opprinnelse i det norrøne navnet *Iðunnr*, dannet av *ið*, «igjen», og *unna*, «elske», eller *unnr*, «bølge». Idunn er en gudinne i norrøn mytologi som passet på eplene gudene spiste for å holde seg unge.

*Idun* har navnedag 31. januar i Norge. *Iðunn* og *Íðunn* har navnedag samme dag på Færøyene.

## Utbredelse
*Idun* er et sjeldent navn. Størst utbredelse har varianten *Iðunn* på Island, men det er ikke blant de vanligste navnene på Island.

|}

## Kjente personer med navnet
Personene i listen er ordnet kronologisk etter fødselsår.
* Idun Reiten (1942–2025), norsk matematikkprofessor
* Idun Krøvel (f 1979), norsk skuespiller
* Idunn Hertzberg (f 1988), norsk tennisspiller
* Idun Losnegård, norsk sanger og skuespiller

## Annen bruk av navnet
* Idun, et gassfelt i Nordsjøen, oppdaget i 1999
* Idun Industri, norsk næringsmiddelselskap
* Idun, nabolag på Sandaker i Oslo i området der Idun Industri sin gjærfabrikk lå før.
* Idun tomatketchup, et produkt fra Stabburet
* Idunn-prisen, Universitetsforlagets pris for fremragende fagformidling
* Iduns julekomedie, er navnet på Norges eldste amatørteater ved Stavanger katedralskole, opprettet i 1883
* Iduns rutevinge, en sommerfugl
* Iduns gate, en gate i bydel Grünerløkka i Oslo
* Iduns vei, en vei i bydel Fana i Bergen

## Referanser


## Eksterne lenker
*
Radosław Matusiak

**Radosław Matusiak** (født 1. januar 1982 i Łódź er en polsk fotballspiller som for tiden spiller for SC Heerenveen i den hollandske Eredivisie. 

Matusiak var en del av det polske U-16 laget som ble nummer to i Euro U-16 cupen i 1999. I 2006 fikk han sin debut med det . Han skåret sitt første mål for landslaget den 6. september 2006 i en gruppekamp mot  for å kvalifisere seg til Euro 2008. 15. november 2006 scoret han også det eneste målet i en kvalifiseringskamp mot  og beholdt derfor håpet om å kvalifisere seg til Euro 2008. 

Matusiaks bidrag på landslaget fanget oppmerksomheten til en rekke storklubber i Europa. I ljanuar 2007 signerte han en 3,5 års kontrakt med den sicilianske klubben US Città di Palermo. Matusiak debuterte i startoppstillingen 13. mai, 2007 i en ligakamp mot Ascoli, i samme kamp scoret han sitt først Serie A-mål. 

Den 24. august 2007 undertegnet Matusiak en tre-års kontakt med hollandske SC Heerenveen.

## Referanser


## Eksterne lenker
* 
* Mål i første landslagskamp
Nettverk for norske botaniske hager

**Nettverk for norske botaniske hager** er et samarbeid mellom de seks norske botaniske hagene, foruten Rogaland Arboret. Botanisk hage i Oslo er koordinator for nettverket.

De øvrige medlemmene er:
* Tromsø arktisk-alpine botaniske hage, Universitetet i Tromsø
* Ringve botaniske hage, Norges teknisk-naturvitenskapelige universitet (NTNU)
* Arboretet og Botanisk hage på Milde, Bergen museum og Universitetet i Bergen
* Stavanger botaniske hage, Stavanger kommune
* Agder naturmuseum og botaniske hage, Kristiansand

Andre samarbeidspartnere:
* Norsk genressurssenter
* Botanic Gardens Conservation International (BGCI)
* European Native Seed Conservation Network (ENSCONET)

BGCI har formulert målsettinger for hva botaniske hager bør gjøre innen 2010 for å nå målene i konvensjon for biologisk mangfold.

## Eksterne lenker
*
Tomas Eidjord

**Tomas Eidjord** (født 25. februar 1992 i Høvåg ved Kristiansand) er en norsk gokartkjører som kjører profesjonelt for det nederlandske fabrikksteamet PDB-racingteam.

Eidjord har oppnådd flere gode internasjonale plasseringer og ble nummer to og tre under det åpne spanske mesterskapet i 2007.

## Referanser


## Eksterne lenker
* Eidjords hjemmeside
Mérignac

**Mérignac** er en by og en kommune i departementet Gironde i regionen Nouvelle-Aquitaine sørvest i Frankrike. Mérignac ligger like vest for, og er den største forstaden til byen Bordeaux. Mérignac hadde i 2006 over 65&nbsp;000 innbyggere.

Bordeaux internasjonale lufthavn ligger i Mérignac.

## Befolkningsutvikling
***Antall innbyggere i kommunen Mérignac***

## Referanser


## Eksterne lenker
* 
* Kommunedata INSEE
Brisingr

***Brisingr*** er tredje roman i ungdomsbokserien ''Arven'' av Christopher Paolini. Romanen ble gitt ut på engelsk 20. september 2008 og kom på norsk 14. mai 2009. Sjangeren er fantastisk litteratur, det vil si en fiktiv verden bestående av magi og drager.

Boken handler om den 16 år gamle gutten Eragon og dragen Safira. De har gjennom to tidligere romaner kjempet mot den onde kongen Galbatorix som hersker over hele Alagesia. Sammen med motstandsgruppen Varden, dvergene, alvene, og urgalene (store sterke vesener med horn som har slått seg sammen med Varden) kjemper de mot Galbatorix. Boken er en fortsettelse av *[[Den eldste]]*, som igjen er en fortsettelse av *[[Eragon]]*.

## Innholdet
Eragon har lovet fetteren sin Roran at han skal hjelpe han å befri hans forlovede Katrina fra ra'zacene som har tatt Rorans kjæreste Katrina og faren Slogum til fange i Helgrind. De greier å befri Katrina og Slogum, men Eragon holder det hemmelig at Slogum fortsatt er i live. Eragon sender Katrina og Roran til Varden på Safira, mens han selv tar seg av Slogum.

Da Eragon kom seg til Varden igjen angrep Murtagh og dragen Thorn. Forrige gang de kjempet vant Murtagh, men denne gangen har Eragon og Safira nok krefter til å drive dem på flukt.

Etter slaget dro Eragon til Farthen Dûr for å være med på å stemme fram en ny dvergkonge som vil være vennlig stemt overfor Varden. Eragon drar til Ellesméra for å lære mer om Galbatorix før han returnerer til Varden, som nettopp hadde startet et angrep på byen Feinster.

## Referanser
Bent Sofus Tranøy

**Bent Sofus Tranøy** (født 20. juni 1961) er en norsk statsviter. Han har siden 2008 vært førsteamanuensis, senere professor ved Institutt for organisasjons- og ledelsesfag ved Høgskolen i Innlandet. Han er dessuten professor ved Høyskolen Kristiania.   

Han er særlig aktiv innenfor internasjonal politisk økonomi, og har skrevet to lærebøker i faget.   

Tranøy er utdannet fra Universitetet i Oslo og London School of Economics. Han ga i 2006 ut den bragepris-belønnede «Markedets makt over sinnene». Han har også arbeidet som journalist, og var i en kort periode redaktør for studentavisa *[[Universitas (avis)|Universitas]]*.  

## Bibliografi
* Bent Sofus Tranøy: *Markedets makt over sinnene*, Oslo: Aschehoug, 2006
* Dag Harald Claes, Helge Hveem og Bent Sofus Tranøy: *Økonomisk globalisering og politisk styring*, Oslo: Universitetsforlaget, 2006
* Bjørn Richard Nuland, Bent Sofus Tranøy og Johan Christensen (red.): *Hjernen er alene: institusjonalisering, kvalitet og relevans i norsk velferdsforskning*, Oslo: Universitetsforlaget, 2009
* Frode Thuen og Bent Sofus Tranøy: *Harde fakta om livet døden og kjærligheten*, Cappelen Damm (2018)

## Referanser


## Eksterne lenker
Thomas J. Broch

**Thomas Johannes Broch** (1880–1940) var en norsk offiser og major. Broch er særlig kjent for sin innsats under felttoget i Norge i aprildagene 1940, da han ledet forsvaret av Skreia, Bråstad, Follebu og Gausdal. Tyskerne brøt aldri gjennom der han organiserte motstanden.

Da krigen brøt ut i Norge i 1940 var Broch en 60 år gammel, pensjonert artillerioffiser. Han gikk på ski gjennom Nordmarka for å slutte seg til de norske styrker på Toten. Major Broch falt under kampene i Østre Gausdal da han gjorde et fremstøt gjennom de tyske forsvarslinjene ved Segalstad bru. Det ble i senere tid reist en bautastein til minne om Broch ved denne broen. I 1949 ble han tildelt St. Olavsmedaljen med ekegren post mortem, «for felttoget i Norge 1940».

Broch ble 27. april 1914 gift med skuespiller Clara Svendsen (1880-1916). Han ble bisatt i Hamar krematorium 8. mai 1940, der biskop Henrik Hille forrettet.

## Referanser
Ferjesamband Norge–utlandet

**Ferjesamband Norge–utlandet** viser internasjonale ferjesamband med anløp i Norge.

## Ferjestrekninger

## Tidligere ferjestrekninger

## Se også
* Danskebåt
* Ferjesamband i Norge

## Referanser
Dag Kajander

**Dag Kajander**  (født 14. juli 1951) er en norsk visesanger, musiker, komponist og lærer fra Ørsnes i Lofoten, kjent for en rekke utgivelser.

Kajander er utdannet ved Nordnorsk Musikkonservatorium og Norges musikkhøgskole. Han var frontfigur i popgruppa Jensine Olsens Plastikkband i 1973 som hadde en hit med «Eg gjette Tulla». Som det første bandet fra Nord-Norge hadde Jensine Olsens Plastikkband fem ganger førsteplassen på Norsktoppen. 

Dag Kajander har skrevet flere barnetimer for de minste for NRK, blant annet *Kaldvinds Forunderlige Reise*, *Bulldogs ferd over Atlanterhavet* og kanskje den mest kjente, *Kod & Tod*. For dette arbeidet fikk han Barneradioens kulturpris i 2001. Kajander stiftet jazz & rockklubben «Den Ensomme Ulv» i 1982 som fikk Vågan kommunes Kulturpris 2004. Klubben er nå nedlagt. 

Han har gitt ut flere CD-er, bøker og plater, de fleste på eget selskap, Lofotselskapet. Han har 55 skolekonsertturnéer for Rikskonsertene og til sammen over 700 konsertdager bak seg.

Dag Kajander spiller og opptrer sammen med kontrabassist Kai Larsen med sitt akustiske konsertprogram om Lofoten. 

## Priser
* Vågakallprisen (1989)
* NRK Barneradioens Krystallpris (2001)
* Årets Kabelvågværing (2007)

## Diskografi Fonogram/Bok
* Jensine Olsen Plastikkband (1973–1974) - *Eg gjette Tulla, Anne Knudsdotter, Tilslag* (LP) og Hengarn*
* [[Jack Berntsen]] - *Det e håp i hænganes snøre* (1978) - bidrag med «Fremtia e vårres»
* *Den Underlige Sang - LP/MC (1982 - Forlaget Lofotboka*
* *Kaldvinds forunderlige reise*, bok & MC (1986)
* *Petit Pictorial/Eloise* - Kortfilmusikk, singel (1986)
* *Jensine Olsen - «Jeg snører min sekk»/«Blåmann», singel (1991)
* *Markedet* (1992)
* *You got one Life to live* - Beat/P3 Definitivt Potensiale CD (1995)
* *Sanger fra Lofoten* - Forlaget Nord CD (1995)
* *Eventyrlandet Med Bodø Domkirkes barnekor* - Grappa CD (1996)
* *Feskarliv anno 1900* CD (1999)
* *Kod & Tod* CD] (2001)
* *Lykkeland* CD (2002)
* *Lofotliv i Gamle dager* - LofotTrubadurene CD (2003)
* *Lofotkveld* CD (2005)
* Kod & Tod - Barnebok -Lofotselskapet
* *Nordlandssang* CD (2007)
* *Fremtida e Vårres* Nyutgivelse på «OLJEFRITT» CD (2011)
* The Glassblowers Tune CD - Lofotselskapet - 2011
* Vågakallan Jubileum CD - Lofotselskapet - 2011
* Kod & Tod svømmer igjen - Lofotselskapet - 2014
* Lofotkoral(Visebok) - Lofotselskapet - 2015

## Referanser


## Eksterne lenker
* 
*
Wladimir Kaminer

**Wladimir Kaminer** (russisk Владимир Викторович Каминер – *Vladimir Viktorovitsj Kaminer*; født 19. juli 1967 i Moskva) er en tysk forfatter. Han er mest kjent for sine bøker *Russendisko* og *Militärmusik*. Kaminer har russisk som morsmål, men skriver på tysk.

Han vokste opp i det daværende Sovjetunionen, og er av russisk-jødisk avstamning. Kaminer utdannet seg opprinnelig til lydtekniker i Moskva, og flyttet i 1990 til det daværende Øst-Berlin. Det skjedde etter Berlinmurens fall, men kort før Tysklands gjenforening. Han er bosatt i Berlin-bydelen Mitte med sin kone, og har to barn.

## Bibliografi
* *Russendisko* (2000)
* *Schönhauser Allee* (2001)
* *Militärmusik* (2001)
* *Die Reise nach Trulala* (2002)
* *Helden des Alltags* (2002)
* *Mein deutsches Dschungelbuch* (2003)
* *Ich mache mir Sorgen, Mama* (2004)
* *Karaoke* (2005)
* *Küche totalitär* (2006)
* *Mein Leben im Schrebergarten* (2007)

## Referanser


## Eksterne lenker
* 
* 
* 
*
Tasaday

**Tasaday** er en stamme på Mindanao i Filippinene som angivelig hadde vært så å si isolert fra omverdenen inntil den ble oppdaget på begynnelsen av 1970-tallet. Siden førte oppdagelsen til store kontroverser.

Det ble gitt opplysninger om at tasaday-folket livnærte seg på frukt og fangst av fisk og amfibier. De brukte bare svært enkle redskaper av stein og tre. Oppdagelsen ble sett på som en sensasjon. Mange vitenskapelige artikler ble skrevet.

Tasaday-folket snakket et språk som var beslektet med andre språk i området og hadde angivelig hatt en viss kontakt med andre stammer i nærheten.

På 1980-tallet ble det imidlertid kunngjort at omstendighetene rundt oppdagelsen var tvilsomme. Det ble hevdet at det hele var en stor bløff som var igangsatt av myndighetene under Ferdinand Marcos.

Likevel ble stammen på en senere tidspunkt tilkjennegitt rettigheter som en minoritetsgruppe. Mange har tenkt seg at det er sant at det dreier seg om en særegen stamme, men at de ble fremstilt som mer gammeldagse enn de i virkeligheten var.
Górnik Zabrze

**Górnik Zabrze** er en polsk fotballklubb, lokalisert i Zabrze, Polen. *Zabrze* var et viktig senter for kullgruvedrift: ordet «górnik» betyr «gruvearbeideren». I 2006 ble klubben kjøpt av det tyske økonomi- og investeringsselskapet, Allianz.

## Storhetstid
Mellom 1985 og 1988 vant Gornik fire mesterskap fortløpende.

I 1994 prøvde Gornik å gjenvinne gulle, men i den siste kampen mot Legia Warszawa spilte Gornik 1-1, og dermed gikk gullet til Legia. Det samme året spilte Gornik den siste kampen i Europacupen, der de tapte for Admira Wacker Wien.

Våren 2007 fikk Gornik en ny sponsor – det tyske forsikringsbyrået Allianz. Flere nye spillere ble kjøpt (sammen med Brzeczek og Tomasz Hajto).

## Meritter
***Polske mestere [[Ekstraklasa]]** : 
****1.-plass (14)**: 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988
****2.-plass (4)**: 1962, 1969, 1974, 1991
***[[Polsk Puchar]]/Cup**: 
****Vinner (6)**: 1965, 1968, 1969, 1970, 1971, 1972
****Finalist (7)**: 1956, 1957, 1962, 1966, 1986, 1992, 2001
***[[Polsk SuperCup]]**: 
****Vinner (1)**: 1988
***[[Polsk Liga Cup]]**: 
****Vinner (1)**: 1978
***[[Mesterligaen i fotball for menn|Mesterligaen]]**: 
****Kvartfinale (2)**: 1968, 1971
***[[UEFA-cupen i fotball for menn|UEFA-cupen]]**: 
****Finalist (1): 1970**

**<sub>Veien til UEFA-cupen:</sub>**

Olympiakos Pireus – Górnik Zabrze 2:2 (0:2) (Wilczek 8, 36 min.)

Górnik Zabrze – Olympiakos Pireus 5:0 (1:0) (Wilczek 1, Skowronek 62, Szołtysik 70, Banaś 82 (k), 84 min.)

Glasgow Rangers – Górnik Zabrze 1:3 (0:2) (Lubański 5, 87, Szaryński 11 min.)

Górnik Zabrze – Glasgow Rangers 3:1 (0:1) (Olek 63, Lubański 77, Skowronek 81 min.)

Lewski Sophia – Górnik Zabrze 3:2 (2:1) (Szołtysik 5, Banaś 52 min.)

Górnik Zabrze – Lewski Sophia 2:1 (1:0) (Lubański 44, Banaś 56 min.)

AS Roma – Górnik Zabrze 1:1 (0:1) (Banaś 28 min.)

Górnik Zabrze – AS Roma 2:2 (0:1, 1:1, 2:1) (Lubański 90 (k), 93 min.)

Play-off – Strasbourg Górnik Zabrze – AS Roma 1:1 (1:0, 1:1, 1:1) (Lubański 40 min.)

Finale – Vienna, 29 April 1970

Manchester City – Górnik Zabrze 2:1 (2:0) (Oślizło 68 min.)

## Eksterne lenker
* 
*  KS Górnik Zabrzes Fan side
Hamburger (andre betydninger)

**Hamburger** eller **Hamburg** kan vise til

* Byen Hamburg
* En person fra Hamburg
* Hamburger &ndash; mat
* Bo Hamburger, dansk sykkelrytter
* Hamburger SV, fotballklubb fra Hamburg
* Hamburgerte, drogeblanding (medisin)
Grace Park

**Grace Park** (født 1974) er en canadisk skuespillerinne med koreansk avstamning. Hun er best kjent for rollen som Sharon Valerii/Number Eight, en cylon i menneske-drakt i science fiction-serien *[[Battlestar Galactica (2004)|Battlestar Galactica]]*, og som Shannon Ng i den canadiske tv-serien *Edgemont*.  

## Bakgrunn
### Tidlig liv og familie
Park er født i Los Angeles, California. Hun og hennes familie flyttet til Canada da hun var bare 22 måneder gammel. Hun vokste opp i et koreansk samfunn i Vancouver.

Park gikk ut fra Magee Secondary School i 1992, har en grad i psykologi fra University of British Columbia og snakker engelsk, koreansk, noe fransk og kantonesisk. Hun studerer for tiden spansk. I 2005 bodde hun i Vancouver sammen med sin mann Phil Kim.

## Skuespillerkarriere
Park startet som en modell, men fortsatte som skuespiller. 

Park har en rolle i filmen *[[West 32nd]]* fra 2007, en drama som handler med den koranske underverdenen i New York City.

Hun hadde også rollen som Lt. Sandra Telfair i Electronic Arts sitt spill *[[Command & Conquer 3: Tiberium Wars]]*, sammen med sin medspiller fra *Battlestar Galactica* co-star, Tricia Helfer.

### Battlestar Galactica
I 2003 ble tv-serien fra 1970-tallet, *[[Battlestar Galactica (2004)|Battlestar Galactica]]* brakt tilbake til live, selv om det i første omgang var i form av en tre timer lang miniserie. Park spilte rollen som Raptor-piloten Sharon Valerii, med kallenavn «Boomer», som seerne i siste scene lærer at egentlig er en cylon. Miniserien ble etterhvert en pilot for den nye science fiction-serien *[[Battlestar Galactica (2004)|Battlestar Galactica]]*, hvor Park fortsatte å spille Boomer, samt andre utgaver av cylon modell «Nummer 8» gjennom alle fire sesongene. Hun fikk ros av produsentene for måten hun håndterte alle disse forskjellige utgavene. *Battlestar Galactica* ble filmet for det meste i Vancouver, Canada.

## Filmografi (utvalg)

## Trivia
Grace Park er ikke i slekt med Linda Park, en annen skuespillerinne av koreansk avstamning som har spilt i science fiction-serien Star Trek: Enterprise.

Hun ble rangert som nr 93 i Maxim Onlines «Hot 100» liste i 2006 List

## Referanser


## Eksterne lenker
* 
*
Toppåsen skole

**Toppåsen skole** er en offentlig barneskole på Holmlia i Oslo etablert i 1988. Skolens elever kommer hovedsakelig fra Holmlia og Prinsdal, men også et mindretall fra Hallagerbakken skole. 

## Rektorer
* 2022-: Eirik Olavson
* 2017-2022: Anne Roland (til Prinsdal skole)
* 2004: Robert Evang

## Eksterne lenker
* Data og statistikk  - MinOsloskole, Oslo kommune. Besøkt 7. februar 2018.
* Skolens hjemmeside
Scorpion Offshore

**Scorpion Offshore** er et bermudaregistrert drilling-selskap notert på Oslo Børs. Kjøpt opp av Seadrill i 2010.

De har 6 nye ultra-premium LeTourneau Super 116 jackup-rigger som alle er sysselsatt.  
I tillegg har de en av samme type under bygging som de for tiden prøver å få solgt for å bedre sin finansielle situasjon. Denne riggen har fått et LOI for en jobb for et amerikansk oljeselskap ved ferdigstillelse.

## Rigger
*Offshore Courageous 	
*Offshore Defender 	
*Offshore Resolute 	
*Offshore Vigilant
*Offshore Intrepid	
*Offshore Freedom 	
*Offshore Mischief (under bygging)

Selskapet kansellerte en bestilling i januar 2009 på tross av at den hadde kontrakt fra ferdigstillelse. Årsaken til kanselleringen var mangel på fullfinansiering.

## Eiere
Seadrill er største eier med 39,9% av aksjene, mens Christen Sveaas eier rett over 17%.
Fortune Super Equity Management la i begynnelsen av 2008 inn et frivillig bud på 80 kr pr aksje, men budet ble senere trukket. Seadrill la inn bud på 36 kroner aksjen den 10. mai 2010. Det London-baserte riggselskapet Ensco la den 27. mai 2010 inn bud på Scorpion på 39,5 kroner per aksje. Seadrill kjøpte seg opp til over 50% og la inn bud på hele selskapet i juni 2010.
## Eksterne lenker
*
Mr. Happyman

**Mr. Happyman** er en estisk eurodance- og popgruppe. Gruppen har fire medlemmer og fikk sitt gjennombrudd med låten «Las mina proovin siis ka» i 1995. Gruppens frontfigur er Sven Lõhmus, som også har skrevet de fleste av låtene (som utelukkende er skrevet på estisk). Sulev Lõhmus er Sven Lõhmus' bror og spiller også i gruppen. Hvem som utgjør gruppens to kvinnelige medlemmer har variert, men i dag er dette Ly Lumiste og Kadi Rasmussen – førstnevnte er den som primært har vokalen på gruppens låter.

Gruppen hadde sin klare storhetstid i midten av 1990-årene og hadde ingen utgivelser mellom 1996 og 2004. Utgivelsene etter 1996 omfatter en samleplate, et potpurri og en nyinnspilling.

## Utgivelser
;Studioalbum
*1995 – *EP Lõvisüda*, kassett
*2005 – *Retro*
;Samlealbum
*2006 – *Retro*
;Singler
*1995 – *Las mina proovin siis ka*
*1995 – *Lõvisüda*
*1995 – *Jõuluaeg*
*1996 – *Laupäevaõhtu printsess*
*1996 – *Suveparadiis*
*1996 – *Eskimo tüdruk*
*2004 – *Las mina proovin siis ka*, nyinnspilling
*2007 – *Megamix*, potpurri

## Eksterne lenker
*
Kapisillit

**Kapisillit** (grønlandsk for *«laksene»*) er ei bygd i Sermersooq kommune, sydvest på Grønland. Kapisillit er Grønlands eneste gyteplass for laks, derav navnet.

Bygda ligger ved Godthåbsfjorden, ca. 100 km øst for Grønlands hovedstad Nuuk. Det bor ca. 68 innbyggere i bygda pr 2006, disse lever hovedsakelig av fangst, fiske og turisme, samt noe fåreavl. Fåreavl og tamreindrift var tidligere en større næring her, og det vurderes både etablering av flere fåreholdersteder i området, samt et slakteri. 

Bygdas beliggenhet gjør at turismen kommer til å øke her i årene som kommer. Foreløpig er turismen i stor grad basert på fotturer og opplevelsesturer. En vanlig turisttur herfra går til isfjorden Kangersuneq. Herfra kan man også velge å vandre til den nedlagte reinsdyrfarmen ved Itinnera. Man kan også gå til Ameralikfjorden herfra, dette er en 2-3 dagers tur. Det arrangeres også fotturer fra Nuuk til Kapisillit. 

Øst for bygda er det ikke godt egnet for bebyggelse, på grunn av at det er lite grunnfjell her. Lenger øst, ca. 1 km fra bygda, ligger et hytteområde som heter *Nuussuaq*. Området er regulert som hytteområde, noe som innebærer at det ikke er lov å bo her på helårsbasis. 

Antall innbyggere har falt de siste 30 årene. I 1977 bodde det ca. 165 innbyggere her, dette har gradvis falt, og var 97 i 2003 og 68 i 2006. Dette er en utvikling man ser i de fleste grønlandske kommuner, og skyldes i stor grad at folk flytter inn til de største byene. Som en følge av dette er det liten mangel på boliger her, men kommunen har et ønske om å rive en del av de boligene som ikke lenger møter dagens standarder, for å bygge nye. 

Bygda har egen skole, kirke og kjøpmann. Skolen heter Atuarfik Kapisillit, og dekker 1. til 9. klasse. 10. til 12. klasse får undervisning i Nuuk.

## Kilder
*Bygdeplan for Kapisillit

## Eksterne lenker
* Historiske bilder fra Kapisillit
* Nuuk kommune
STS-110

**STS-110** var en romferd til Den internasjonale romstasjonen med den amerikanske romfergen *[[Atlantis (romferge)|Atlantis]]*. Romfergen ble skutt opp den 8. april 2002 klokken 20:44 UTC fra rampe 39-B ved John F. Kennedy Space Center, og landet ved romsenteret den 19. april 2002 klokken 16:26 UTC.

Hovedmålet med romferden var å frakte det sentrale rammeverksegmentet S0 og *Mobile Transporter* (MT), en sentral del av det skinnebaserte vedlikeholdssystemet Mobile Base System, opp til romstasjonen. Systemet gjør det mulig for robotarmen Canadarm2 å bevege seg langs hele rammeverket som holder romstasjonen sammen.

## Mannskap
*Michael J. Bloomfield (3) – Kommandør
*Stephen N. Frick (1) – Pilot
*Jerry L. Ross (7) – Ferdspesialist
*Steven L. Smith (4) – Ferdspesialist
*Ellen Ochoa (4) – Ferdspesialist
*Lee M.E. Morin (1) – Ferdspesialist
*Rex J. Walheim (1) – Ferdspesialist

Tall i parentes angir antall romferder den enkelte har vært med på, inkludert denne romferden.

## Romvandringer

## Se også
*Den internasjonale romstasjonen
*Liste over byggingen av ISS
*Liste over besøkende til Den internasjonale romstasjonen

## Eksterne lenker
* STS-110  på nettstedet til NASA
Atuarfik Kapisillit

**Atuarfik Kapisillit** er folkeskolen i bygda Kapisillit, som ligger i Nuuk kommune sydvest på Grønland. 

Skolen har 5 elever og 1 lærer pr 2007. De tilbyr undervisning fra 1. til 9. klasse. 10. til 12. klassetrinn får undervisning i Nuuk.
Ellemelle

***Ellemelle*** er et barneblad for barn mellom 3 og 7 år.

Bladet kom ut fra 2007 til 2010. Det ble utgitt først av Grieg Media i samarbeid med Pedagogisk forum, seinere av Barnehageforum i samarbeid med Aller forlag. Det var en lisensiert versjon basert på konseptet til et fransk barneblad, *Pomme D'api*. Med bladet, som kom ut månedlig, fulgte også et foreldrehefte med stoff av fagfolk som Magne Raundalen og Jesper Juul.

## Referanser


## Eksterne lenker
* Hjemmeside
Ragnar Baartvedt

**Ragnar Johannes Baartvedt** (1921–1998) var en norsk journalist og lektor som var ansatt i NRK en årrekke. Han ble ansatt i NRK radios nyhetsavdeling i 1961 og i NRK fjernsynet i 1963. Her arbeidet han i *[[Dagsrevyen]]* til 1970, da han gikk over i Samfunnsavdelingen. Baartvedt gikk av med pensjon i 1991. Han var lektor ved Sagene lærerskole før han begynte i NRK. 

Han hadde også noen små biroller på film.

## Filmografi
* 1975: *[[Streik!]]* Intervjuer
* 1972: *[[Motforestilling]]* Nyhetsoppleser
* 1970: *[[Douglas (film)|Douglas]]* Kveldsnytt-leseren
* 1969: *[[TV-9 (TV-program)|TV-9]]* (TV) Programleder
* 1966: *Det daglige det* Stemme

## Referanser
Korshamn fort

**Korshamn fort** er et tidligere kystfort og torpedobatteri på sørsiden av Ofotfjorden, fire kilometer vest for Kjeldebotn i Narvik kommune. 
I mellomkrigstiden planla norske myndigheter etablering av kystartilleri på Korshamn, men anlegget var ikke ferdigstilt da Tyskland angrep Norge i 1940. Under den tyske okkupasjonen ble det bygget et torpedobatteri på Korshamn som del av forsvaret av fjorden. Den lokale gårdsdriften på stedet opphørte i denne perioden.Etter 1945 ble anlegget overtatt av Forsvaret og inngikk i Sjøforsvarets kystforsvar. På 1980-tallet ble Korshamn modernisert med nytt kaianlegg og et fjellanlegg for torpedobatteriet. Fortet ble tatt ut av operativ bruk på 1990-tallet, og anlegget ble deretter disponert av Heimevernet til øvingsformål. I forbindelse med avviklingen ble deler av anlegget demontert, og i 2000 ble fjellhallen sprengt og tunnelåpningen senere stengt som ledd i militær sikringsarbeid.

Høsten 2006 ble salget av Korshamn fort godkjent og fortet ble etter hvert overført fra Forsvaret til Ballangen kommune og senere drevet som serveringssted av private. 

## Referanser


## Eksterne lenker
* Korshamn hos Forsvarsbygg
Academy of Art University

**Academy of Art University** (**AAU**) er et privat, kunst faglig universitet i San Francisco i delstaten California, USA. Det ble grunnlagt som *college* i 1906 og ble *universitet* i 1929 under ledelse av Richard S. Stephens. Det har nesten 10&nbsp;000 studenter. Det er den største kunst- og designhøyskole i hele USA, og opptar mer enn 40 bygninger i San Francisco sentrum.

Skolepengene (2006) er på US$ 14&nbsp;680, og det er i tillegg en internatpris på US$ 12&nbsp;600 som er dobbelt så høyt som det normale i USA. Alumnien har over 10&nbsp;000 medlemmer (2008).

Skolene ved AAU omfatter:
* Advertising School 
* Animation School 
* Architecture School 
* Computer Arts School 
* Digital Arts School 
* Fine Art School 
* Fashion Design School 
* Graphic Design School 
* Illustration School 
* Industrial Design School 
* Interior Design School 
* Film School 
* Photography School 
* Online Art Class 
* Art Education
* Music for visual media – music production

## Referanser


## Eksterne lenker
* 
*
Carnival Cruise Line

**Carnival Cruise Lines** (CCL) er et cruiserederi som opererer et stort antall av cruiseskip.  Det ble etablert i 1972 av Ted Arison og er per 2021 en divisjon innen Carnival Corporation & plc, med Micky Arison som styreleder.

## Galleri

Fil:Carnival Glory.jpg|«Carnival Glory»
Fil:Carnival Conquest cruiseship.jpg|«Carnival Conquest»
Fil:Elation---Carnival-Lines.jpg|«Carnival Elation» til sjøs.
Fil:Carnival Sensation docked at Nassau 2.JPG|«Carnival Sensation» ved kai i Nassau
Fil:Carnival Jubilee at Meyer Werft 84.jpg|Carnival Jubilee, Meyer Werft


## Referanser


## Eksterne lenker
*
Ultraløp

**Ultraløp** eller **ultramaraton** er en betegnelse på løp som er lengre enn maraton (42195 meter) i distanse. Det løpes enten en forhåndsbestemt distanse, eller et gitt antall timer.

## Distanseløp eller tidsbestemte løp
Det finnes to hovedtyper løp innen denne disiplinen. Distanseløp er tradisjonelle løp hvor den som raskest tilbakelegger distansen vinner. I tidsbestemte løp er det den løperen som løper lengst innen for en gitt tidsramme, som går av med seieren. Tidsbestemte løp foregår typisk på en løpebane der deltagerne løper samme runde mange ganger.

Typiske ultraløp basert på distanse er på 50 eller 100 kilometer, eller 50 og 100 engelske mil. De vanligste tidsbestemte ultraløp er 6-timers, 12-timers og 24-timers. Det finnes også 48-timers løp, 6-dagers løp og andre enda lengre utfordringer.

## Norge

### Ultraløp i Norge, et utvalg

* Et av de kjente ultraløpene i Norge er *Troll-løpet* i Bergen. Dette er et 63 og 100 kilometers løp som ble arrangert hvert år fra 1990 til og med 2005. Fra og med 2006 overtok en ny arrangør og ga løpet navnet Bergen Ultra.

* I 2007 ble det arrangert fem ultraløp i Norge; St. Olav Ultra (129&nbsp;km), Rallarvegsløpet (81&nbsp;km), Eidsvoll 6-timers, Bergen Ultra (100&nbsp;km) og Bislett 12&24 timers.

* Fra 2010 har Undheim IL arrangert Undheim 6-timers. Fra 2012 har Tromsø Mountain Ultra (50&nbsp;km) blitt arrangert i Tromsdalen.

* Fra 2013 til 2023 ble Xreid (ca 120&nbsp;km) arrangert med unntak av avlysning pga COVID i 2020. Løypen varierte noe fra år til år men krysset ofte Hardangervidda til mål på Gaustatoppen. Med mulig gjenopptakelse i 2026.

* Bergen Ultra 2021 var et ultraløp i Bergen, som ble arrangert 12. juni 2021. 

* I 2021, 2023 og 2025 ble *Oslo-Bergen trail* arrangert med en løype på 502 km. Deltakerne må godkjennes med en legeerklæring og de har pålagt utstyr i en 8kg sekk som de bærer. Med GPS-klokke følger de et fastlagt spor i terrenget, langs skogsstier, over fjell og myrer, og har åtte stasjoner med enkle sove- og spisemuligheter der de også har tilgang på eget ekstra utstyr som nye klær og sko som arrangørene frakter mellom stasjonene. I 2025 delte John F. Jahre og Eivind Svellingen førsteplassen med tiden 125 timer, 21 minutter, 30 sekunder der 71 av 120 startende fullførte i individuell klasse. I tillegg løp 16 lag på to eller tre samme rute.

### Bestenoteringer i Norge
Bortsett fra 100&nbsp;km noteres det ikke offisielle rekorder for ultraløp i Norge. Bestenoteringene er som følger:

## Referanser
Høgste Breakulen

**Høgste Breakulen** er det høyeste punktet på Jostedalsbreen. Høyden er målt til  meter over havet. Men etter som breen har smeltet, er en liten nunatak på  kommet fram like ved. Dette kan komme til å overta som det høyeste punktet. Stedet markerer grensen mellom kommunene Luster og Stryn.

## Referanser
Passiva

**Passiva** (entallsform: **passivum**; engelsk: *liability*) er et regnskapsmessig uttrykk for regnskapsposter som inngår på kreditsiden i balanserapporten, det vil si egenkapital- og gjeldsposter, i et foretak. Passivasiden ligger til høyre i balanserapporten, mens motsatsen aktiva ligger til venstre.

Passivasiden deles i tradisjonelle regnskapsoppstillinger inn i egenkapital og gjeld, hvor egenkapital videre deles inn i innskutt egenkapital og opptjent egenkapital. Gjeld deles videre inn i avsetning for forpliktelser, annen langsiktig gjeld og kortsiktig gjeld. Skillet mellom kortsiktig og langsiktig gjeld, herunder forpliktelsene, følger samme retningslinjer som for skiller mellom anleggsmidler og omløpsmidler. 

Skillet mellom «annen langsiktig gjeld» og «avsetning for forpliktelser» går i korthet ut på at førstnevnte er krav rettet mot virksomheten via en transaksjon med eksterne parter, typisk en lånetransaksjon eller en annen form for finansieringstransaksjon. «Avsetning for forpliktelser» er bokføringer som oppstår på bakgrunn av virksomhetens driftsrelaterte aktiviteter, som for eksempel pensjonsforpliktelse, utsatt skatt, restrukturering av virksomheten eller avsetning til utgifter forbundet med fjerning av produksjonsfasiliteter etter endt utvinning.

## Se også
* Aktiva

## Referanser
Frjazino

**Frjazino** (russisk: Фря́зино) er en by i Moskva oblast i Russland. Den ligger 25&nbsp;km nordøst for Moskva. 

Innbyggertall: 52&nbsp;436 (folketelling 2002), 53&nbsp;317 (folketelling 1989).

Byen ligger ved elva Ljubosejevka.
## Kjente personer fra Frjazino
*Stanislav Petrov

## Eksterne lenker
* 
*  Uoffisielt nettsted for Frjazino
Børre Skodvin

**Børre Hegdal Skodvin** (født 1960) er en norsk arkitekt. Sammen med Jan Olav Jensen etablerte han arkitektkontoret Jensen & Skodvin Arkitektkontor i 1995. Ved siden av arkitektpraksisen har han vært instituttleder for arkitektur ved Arkitektur- og designhøgskolen i Oslo.

For sitt arbeid med Mortensrud kirke vant de Grosch-medaljen i 2003 og Houens fonds diplom i 2008. De har også mottatt Jacobprisen og vært nominert til Mies van der Rohe prisen 5 ganger, og ved 3 av disse nominasjonene har de blitt shortlisted.

## Referanser
Plast (by)

:*Denne artikkelen er om den russiske byen. For materialet se: [[Plast]]*

**Plast** (russisk: Пласт) er en by i Tsjeljabinsk oblast i Russland. Den ligger på østsiden av Uralfjellene, 127&nbsp;km sørvest for Tsjeljabinsk. Innbyggertall: 17&nbsp;422 (folketelling 2002), 18&nbsp;880 (folketelling 1989).

Byen ble grunnlagt som en gullgruve på midten av 1800-tallet. Bystatus ble innvilget 7. oktober 1940.

## Referanser


## Eksterne lenker
*
Barndomsminne frå Nordland

***Barndomsminne frå Nordland***, eller ***Å eg veit meg eit land***, er en sang. Teksten ble skrevet av Elias Blix. Sangen ble publisert for første gang i avisa *[[Den 17de Mai]]* 13. august 1896, og senere i bokform i Elias Blix' *Salmer og Songar* fra 1900. Originalversjonen har åtte vers. Salmen er å finne i mange sangbøker, blant annet i Mads Bergs Skolesangbok, der melodien er en norsk folketone. Den mest kjente melodien ble skrevet av Adolf Thomsen i 1901. Sangen kalles ofte Nord-Norges nasjonalsang og spilles ofte ved nordnorske idrettsarrangementer. Blant annet synges første verset av publikum på Aspmyra stadion før avspark under Bodø/Glimts fotballkamper.

I 1948 ga Blix' barnebarn et håndskrevet arbeidsdokument av Blix til daværende Nordlands fylkesmuseum. I 2016 ble dette gjenfunnet, skrevet av Blix i 1886 om arbeidet med «Aa eg veit meg eit land». Flere overstrykninger med blyant viser at han først skrev «*og eg veit meg et land høgt der oppe mot nord*», men endret «høgt» til det mer syngbare «langt». I neste linje endret han «smilande» til «lysande» strand. Også andre vers, «Der et fjell stig mot sky», ble endret, der han skrev «*med et åsyn så varm under hetta av sno*».

## Innspillinger (i utvalg)
*Emil Nielsen med piano. Innspilt i Oslo cirka oktober 1907. Utgitt på de akustiske 78-platene Gramophone 2-82649 og Gramophone 282235.
*Erik Ole Bye. Innspilt i Camden, New Jersey, 27. mai 1920. Utgitt på den akustiske 78-platen Victor 73385.
*Olav Werner med orkester, dir. Johs. Hanssen. Innspilt 30. oktober 1942. Utgitt på 78-platen Columbia GN&nbsp;848 og på EP-platen Odeon GEON&nbsp;10.
*John Nergaard, baryton med orkester. Innspilt i Berlin i juni 1943. Utgitt på 78-platen Polydor PL-2004 i Tyskland.
*Orkester og Foss-koret Dir.: Willy Johansen. Arr.: Willy Johansen. Utgitt på EP-platen Philips 421&nbsp;675 i 1961.
*Erling Volden med Ragnar Danielsens orkester. Arr.: Ragnar Danielsen. Utgitt på singlen Philips 353&nbsp;194&nbsp;PF i 1962
*Helge Borglund på *[[Frem fra Glemselen kap.16]]*. Utgitt på PolyGram Records 1986
*Njål Sparbo på *[[Norge, mitt Norge! (album)|Norge, mitt Norge!]]* Utgitt på Quattro Records 2005
*Sølvguttene på *Sølvguttene 50 år*.  Utgitt på Musikkoperatørene 1989

## Referanser
På grensen

***På grensen*** (sverige: *På gränsen*) er en norsk-svensk komiserie som gikk på NRK1 i 2000. Serien handlet om to tollere som levde på hver sin side av den norsk-svenske grensen. Hovedrollene ble spilt av Ingar Helge Gimle og Claes Månsson.

Serien var en samproduksjon NRK Drama og SVT Drama Göteborg.

Premieren ble sett av 829 000, mens siste episode ble sett av 746 000.

## Handling
Runar (Gimle) og Conny (Månsson) er tollere på hver sin side av den norsk-svenske grensen. Dessuten deler de skrivebord, kontor og livet i sin alminnelighet. Den stadige konflikten mellom de to handler imidlertid ikke om grensespørsmål, men om en kvinnes gunst.

## Rolleliste
*Ingar Helge Gimle ...Runar
*Claes Månsson ...Conny
*Gunnel Fred ...Barbro
*Sigmund Sæverud ...kjøpmannen Leif
*Mathias Calmeyer ...div. roller
*Tone Helly-Hansen ...div. roller

## Referanser


## Eksterne lenker
*
Roseanna (film fra 1967)

***Roseanna*** er en svensk kriminalfilm fra 1967 regissert av Hans Abramson. Filmen er laget på grunnlag av Maj Sjöwall og Per Wahlöös roman ''Roseanna'' fra 1965. Hovedrollen spilles av Keve Hjelm.

I 1993 kom en ny filmatisering regissert av Daniel Alfredson.

## Handlingen
En død kvinne blir funnet i Göta kanal. Ingen vet hvem hun er. Kripos (Rikspolisen) og Martin Beck blir tilkalt. Først etter flere måneder får de vite at amerikanerinnen Roseanna McGraw er forsvunnet i Sverige. Martin Beck og hans team kan nå rekonstruere Roseannas siste reise med kanalbåten «Diana».

## Rollebesetning
*Keve Hjelm – Martin Beck, kriminalassistent 
*Hans Ernback – Folke Bengtsson, bud 
*Tor Isedal – Gunnar Ahlberg, kriminalassistent 
*Gio Petré – Roseanna McGraw 
*Kerstin Tidelius – Sonja Hansson, politikvinne 
*Diane Varsi – Mary Jane Peterson, Roseannas venninne 
*Michael Tolan – Elmer B. Kafka, Detective Lieutenant 
*Braulio Castillo – Edgar Castillo, Roseannas elsker 
*Hans Bendrik – Kollberg, kriminaletterforsker 
*Rolf Larsson – Karl-Åke Eriksson-Stolt, sjømann 
*Leif Liljeroth – Stenström, kriminaletterforsker 
*Mona Malm – Siv Lundberg

## Musikk i filmen
**Finska Rytteriets marsch (Den snöiga Nord är vårt fädernesland)*, tekst Zacharias Topelius, instrumental. 
**Melodie tropicale*, komponist Nino Nardini, instrumental.

## Referanser


## Eksterne lenker
*
Abdurahim Laajab

**Abdurahim «Ibba» Laajab** (født 1985) er en norsk tidligere fotballspiller og tidligere landslagsspiller i futsal.

Han har tidligere spilt for , , , , , , , Hebei China Fortune, Yokohama FC og Omiya Ardija.

## Karriere
Laajab er født i Imzouren, provinsen Al Hoceïma, Marokko, men oppvokst i Oslo. Han gikk på Sogn videregående skole i skoleåret 2001-2002.

## Liv og virke
Laajab er gift og har 4 barn.

Siden 2022 har Lajaab kombinert fotball for Lyn med jobb som miljøarbeider for Bjerke videregående skole. Han arbeider der i team med sin tidligere fotballkollega, Mustafa Abdellaoue.

### Karriere som fotballspiller
I 2005 fikk Laajab kontrakt med den tyske klubben Borussia Mönchengladbach. Han gikk da fra Skeid hvor han hadde fått mindre spilletid enn han ønsket. Han kom tilbake til Oslo og Skeid i 2006. Etter at Skeid rykket ned til 2. divisjon etter 2007-sesongen, fikk Laajab tilbud fra Notodden i Telemark og dro dit. Notodden rykket ned fra Adeccoligaen i 2009, og dermed gikk turen til Buskerud og bruntrøyene fra Nedre Eiker. Laajab skrev under på en ettårskontrakt med Mjøndalen IF i Adeccoligaen i 2010-sesongen. Året etter tok han ett år for Strømmen IF.

Etter suksess på den norske landslaget i futsal i 2010 fikk Laajab ny oppmerksomhet. Spesielt ble hans teknikk fremhevet og hans evner til å «gjøre det umulige» med ballen. I januar 2012 ble det kjent at Vålerenga Fotball sikret seg Laajab for de neste tre årene. Han var konktraktløs ved signering og gikk vederlagsfritt inn i klubben. Laajab spiller dermed for hjemmeklubben sin de kommende sesongene. Han fikk sin debut i Eliteserien under serieåpningen den 25. mars 2012, med 22 minutter for Kristoffer Hæstad i kampen mot Haugesund, en kamp VIF vant 2-1. I andre halvdel av 2012-sesongen var han leid ut til Stabæk.

11. februar 2013 offentliggjorde Bodø/Glimt at de hadde inngått en kontrakt med Laajab som strekker seg ut 2015-sesongen. Laajab ble en umiddelbar suksess i Bodø/Glimt og bidro til å skyte laget opp i Tippeligaen i sin første sesong. Han ble toppscorer i klubben med 17 seriemål og bidro til at Glimt satte ny rekord i nivå to i norsk fotball ved å vinne tolv kamper på rad og å vinne serien med en margin på 15 poeng. I sin andre sesong for Bodø/Glimt ble han igjen klubbens toppscorer og kom på delt tredjeplass i Tippeligaen 2014 med 13 seriemål.

I februar 2015 solgte Bodø/Glimt Laajab til Hebei China Fortune på nivå to i det kinesiske seriesystemet for 7 millioner kroner... Laajab scoret åtte seriemål i sin første sesong i Kina og bidro til at laget rykket opp til øverste nivå. Etter et år i Kina signerte Laajab med den japanske klubben Yokohama FC. Etter fire år der signerte han i 2020 for klubben Omiya Ardija.

Den 25. august 2022 signert han en avtale med Lyn, hvor han ble gjenforent med sin tidligere trener Jan Halvor Halvorsen. 11. november 2023 kom han inn fra benken og scoret sitt første hat-trick for Lyn i 10-1 seieren mot Fram Larvik.

## Referanser


## Eksterne lenker
*
Bibliografi

En **bibliografi** (fra gresk: βιβλιογραφία (*bibliographia*), *bokbeskrivelse*) er en fortegnelse over bøker – eller andre typer tekster eller informasjonsbærere – utvalgt og organisert etter bestemte kriterier. 

Uttrykket kan også brukes om *den bibliografisk notasjon*, det vil si utvalget av opplysninger for den enkelte bibliografiske post, og organiseringen av dem. Dette kalles også *katalogisering*. *Faget* **bibliografi**, som er en del av bibliotekarutdannelsen, er vitenskapen om arbeidet med utvalg, beskrivelse og organisering av bibliografier. 

Vanlige typer bibliografier er nasjonalbibliografier, personbibliografier, faghistoriske bibliografier, litteraturlister i faglitteratur. Bibliografier kan organiseres alfabetisk, kronologisk eller systematisk. Nasjonalbibliografien Norsk bokfortegnelse er organisert systematisk etter Deweys desimalklassifikasjon.

Bibliotekene bruker ofte ISBD eller AACR2 som regelsett for en bibliografisk post. Innenfor humanistiske fag er Harvard-systemet mye brukt. 

## Eksterne lenker
* Bibliografi; fra Bibliotekarstudentens nettleksikon om litteratur og medier (pdf-fil)
Miass (elv)

**Miass** (russisk: Миасс) er ei elv i Tsjeljabinsk oblast og Kurgan oblast i Russland. Den er ei sideelv til elva Iset, som er ei sideelv til Tobol, som igjen er ei sideelv til Irtysj. Den er 658 kilometer lang og har et nedbørfelt på .

Miass fryser over i månedsskiftet oktober-november og er islagt til april. Langs elva ligger byene Tsjeljabinsk og Miass.

## Referanser
Tipulomorpha

* stankelbein  
* Trichoceroidea
* Eopolyneuridea
* Tipulodictyidea
* Tanyderophryneidea
* Eoptychopteridea 
 

**Tipulomorpha** er en delgruppe av mygg (Nematocera) og er en stor gruppe, med vintermygg og stankelbeinartene.  Familiegruppene er lik hverandre og var tidligere alle i gruppen storstankelbein (Tipulidae). Ytterligere noen utdødde delgrupper er kjente fra fossile funn.

Alle mygg gjennomgår en fullstendig forvandling (metamorfose), med et larvestadium, puppestadium og det voksne, kjønnsmodne stadiet (imago).  

## Systematisk inndeling
I et nyere arbeid er Tipulomorpha oppdelt i flere større delgrupper basert på funn av fossile arter. Disse inkluderer også mygg fra andre grupper.  Men hvorvidt denne inndelingen blir allment akseptert er ennå ikke avklart.

* tovinger (Diptera)
** mygg (Nematocera) 
*** Tipulomorpha
**** Overfamilien **[[stankelbein]]**  (Tipuloidea)
***** Familien storstankelbein (Tipulidae)
***** Familien mellomstankelbein Cylindrotomidae
***** Familien småstankelbein Limoniidae
***** Familien hårøyestankelbein Pediciidae
***** Familien Architipulidae [utdødd] (tidligtrias)
***** Familien Eolimnobiidae [utdødd] (senjura)
**** Overfamilien  **[[Vintermygg|Trichoceroidea]]** 
***** Familien Vintermygg  (Trichoceridae)
**** Overfamilien  **[[Eopolyneuridea]]** [utdødd] 
***** Familien Eopolyneuridae – (tidligtrias)
***** Familien Musidoromimidae –  (tidligtrias)
**** Overfamilien  **[[Tipulodictyidea]]** [utdødd]
***** Familien Tipulodictyidae – (tidligtrias)
**** Overfamilien  **[[Tanyderophryneidea]]** [utdødd]
***** Familien Tanyderophryneidae –  (mellomjura)
**** Overfamilien  **[[Eoptychopteridea]]** [utdødd]
***** Familien Eoptychopteridae – (senjura)
**** Familien Vladipteridae - utdødd

## Eksterne lenker
* 
* Norsk Entomologisk forening – for deg som vil lære mer om insekter.
Blephariceromorpha

* Blephariceridae
* Deuterophlebiidae
* Nymphomyiidae
 

**Blephariceromorpha** er en delgruppe av mygg (Nematocera) med mygg som lever i høyfjellet. Larvestadiene er  i elver og vassdrag med sterk strøm.

Alle mygg gjennomgår en fullstendig forvandling (metamorfose), med et larvestadie, puppestadie og det voksne kjønnsmodne stadiet (imago).  

## Systematisk inndeling
En av de delgruppene, Nymphomyiidae er i et nyere entomologiske arbeid flyttet, og er en søstergruppe til Blephariceromorpha. Men hvorvidt denne endringen blir allment akseptert er ennå ikke avklart.

* tovinger (Diptera)
** mygg (Nematocera) 
*** Blephariceromorpha
**** Overfamilien **Nymphomyoidea**
***** Familien Nymphomyiidae
****** Slekten *[[Nymphomyia]]*
**** Overfamilien **[[Blephariceroidea]]**
***** Familien Nettvingemygg (Blephariceridae)
***** Familien Døgnfluemygg (Deuterophlebiidae)

## Eksterne lenker
* 
* Norsk Entomologisk forening – for deg som vil lære mer om insekter.
Miass

:*Denne artikkelen er om byen. Se [[Miass (elv)]] for elva med samme navn.*

**Miass** (russisk: Миа́сс) er en by i Tsjeljabinsk oblast i Russland. Den ligger 96&nbsp;km fra Tsjeljabinsk, ved elva Miass, på østsiden av de sørlige Uralfjellene. Innbyggertall: 179&nbsp;000 (2003 est.), 158&nbsp;420 (folketelling 2002).

Miass ble grunnlagt i 1773 som en bosetning for fabrikk ved en kobbergruve, og fikk bystatus i 1926.  På 1800-tallet var utviklingen drevet av oppdagelsen av de rikeste gullreservene i Ural. Gjennomsnittlig årlig utvinning av gull fra Miass-regionen var rundt 640&nbsp;kg. På midten av 1800-tallet gikk gulldriften tilbake og utviklingen av Miass bremset dermed også.

I 1941 ble en bilfabrikk bygget i Miass, som fremdeles er i drift som lastebilfabrikken UralAZ, som i dag er Miass' viktigste virksomhet. Selskapet UralAZ produserer tre-akslers allhjuldrifts lastebiler med høy fremkommelighet i terreng, og eksporterer 8% av produksjonen. UralAZ har 105&nbsp;000 ansatte.

Den eldste delen av byen består av 1800-talls trehus med originale balkonger og dørkarmer. Et hus som tilhørte gullgruveadministratoren Simonov er også bevart.

## Eksterne lenker
* 
* Om byen Miass
* Kart over Miass
* Miass for reisende Severdigheter i Miass 
* Temperatur
Rigstula

**Rigstula**  eller **Rigsmál** (nørrønt *Rígsþula*, «Rigs ramse») er et gudedikt i Den eldre Edda. Diktet forteller om hvordan «Rig», som er et annet navn på åsen Heimdall, blir stamfar til tre stender. De tre stendene er: trell, bonde («karl») og jarl. Rigstula gir videre et bilde av hva de spiste, hvordan de så ut og hvordan de bodde i hver enkel av stendene (eller klassene).

## Handling
Rig, guden Heimdall i forkledning, går rundt blant menneskene, og kommer først til trellene Åe og Edda («oldemor»). Der ligger Rig med Edda, som ni måneder senere får sønnen Trell. Trell får som voksen barn med trellkvinnen Tir, og disse blir stamfedre til trelleætten.
Rig fortsetter videre til bøndene Ave og Amma («bestemor»). Rig ligger med Amma, og ni måneder senere får hun sønnen Karl («mann»). Som voksen blir Karl gift med Snør, og disse blir stamfedre til bøndene. Rig fortsetter til Far og Mor, og forløpet gjentar seg også her. Ni måneder senere får Mor en sønn, som de kaller Jarl. Jarl gifter seg med Erna, og de får 12 sønner og blir stamfedrene til høvdingene. Den yngste sønnen, Kon, har eksepsjonelle egenskaper, og han blir opphav til konungene, et ordspill med konge (norrønt *konungr*).

## Overlevering
Rigstula er ikke overlevert i håndskriftet Codex Regius, slik de fleste Eddadiktene er, men i håndskriftet AM 242 fol. Rigstula er ikke fullstendig bevart, men slutter ganske brått midt i handlingen.

Diktet er oversatt til både bokmål, nynorsk, dansk og svensk.

## Referanser


## Eksterne lenker
* Rígsþula på norrønt hos Heimskringla.no
* Rígsþula på norsk hos Heimskingla.no